b"\n_START_ARTICLE_\nVerenhimoinen Dracula\n_START_SECTION_\nJuoni\n_START_PARAGRAPH_\nKreivi Dracula on jo vuosisatoja hallinnut kauhuvaltakuntaansa, kunnes vihamieliset hyv\xc3\xa4t voimat k\xc3\xa4yv\xc3\xa4t h\xc3\xa4nen kimppuunsa. Draculan voima on rajaton ja uhrien m\xc3\xa4\xc3\xa4r\xc3\xa4 suuri...\n_START_SECTION_\nTuotanto\n_START_PARAGRAPH_\nVerenhimoinen Dracula perustuu Bram Stokerin vuonna 1897 ilmestyneeseen Draculaan, jonka pohjalta Augusto Finocchi, ohjaaja Jes\xc3\xbas Franco ja Harry Alan Towers laativat k\xc3\xa4sikirjoituksen. Towers my\xc3\xb6s tuotti elokuvan._NEWLINE_Verenhimoisen Draculan kuvaukset alkoivat 27. syyskuuta vuonna 1969 ja p\xc3\xa4\xc3\xa4ttyiv\xc3\xa4t 5. joulukuuta. Elokuva kuvattiin Espanjan Alicantessa ja Barcelonassa ja Saksan M\xc3\xbcncheniss\xc3\xa4.\n_START_SECTION_\nJulkaisu\n_START_PARAGRAPH_\nVerenhimoinen Dracula sai ensi-iltansa kotimaassaan L\xc3\xa4nsi-Saksassa 3. huhtikuuta vuonna 1970. Muissa valmistusmaissa elokuva sai ensi-illan 15. maaliskuuta vuonna 1971 (Espanjassa Madridissa) ja 10. syyskuuta vuonna 1973 (Italiassa). Ranskassa elokuva p\xc3\xa4\xc3\xa4si teatterilevitykseen 16. kes\xc3\xa4kuuta vuonna 1971, Meksikossa 21. syyskuuta vuonna 1972, Yhdysvalloissa ja Isossa-Britanniassa vuonna 1973._NEWLINE_Elokuvan nimike on Count Dracula Isossa-Britanniassa ja Yhdysvalloissa. Yhdysvalloissa elokuvaa on levitetty my\xc3\xb6s nimikkeill\xc3\xa4 Bram Stoker's Count Dracula, Dracula 71 ja The Nights of Dracula. Saksassa elokuvan nimikkeen\xc3\xa4 on my\xc3\xb6s Dracula - Seine K\xc3\xbcsse sind t\xc3\xb6dlich._NEWLINE_Suomessa elokuva sai ensi-illan 1. toukokuuta vuonna 1980 Kotkassa. Iin IIK!!-kauhuelokuvafestivaaleilla elokuva esitettiin 5. marraskuuta vuonna 2005 ja Helsingin Night Visions Film Festivalilla 31. lokakuuta vuonna 2009. Suomessa elokuvan ik\xc3\xa4rajaksi on m\xc3\xa4\xc3\xa4r\xc3\xa4tty K-12.\n_START_SECTION_\nDVD-julkaisut\n_START_PARAGRAPH_\nEspanjassa elokuva julkaistiin DVD:lle 23. tammikuuta vuonna 2003. Elokuvan on julkaissut DVD:lle vuonna 2007 Dark Sky Films."